สรรพากร เตือนระวัง “อีเมลปลอม” อ้างแจ้งโอนคืนภาษี
กรมสรรพากร เตือนระวังมิจฉาชีพส่ง อีเมลปลอมแจ้งคืนภาษี โดยตั้งเงื่อนไขให้ยอมรับคำขอกองทุนภาษี หลังจากนั้นเงินภาษีจะถูกโอนเข้าบัญชีของผู้เสียภาษีภายใน 1-2 วันทำการนั้นเป็นอีเมลปลอม อาจทำให้สูญเสียทรัพย์สินหรือเกิดความเสียหายได้
กรมสรรพากร ออกโรงเตือน “อีเมลปลอมแจ้งคืนภาษี” โดยตั้งเงื่อนไขให้ยอมรับคำขอกองทุนภาษี หวั่นทำประชาชนเสียทรัพย์
21 ต.ค. 2564

นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า ตามที่มีอีเมลส่งถึงผู้เสียภาษี โดยแจ้งว่ากรมสรรพากรได้โอนเงินคืนภาษีจำนวนหนึ่ง เข้าบัญชีธนาคารทางอินเทอร์เน็ตของผู้เสียภาษี โดยมีเงื่อนไขให้ยอมรับคำขอกองทุนภาษี หลังจากนั้นเงินภาษีจะถูกโอนเข้าบัญชีของผู้เสียภาษีภายใน 1-2 วันทำการนั้น กรมสรรพากร ขอยืนยันว่า อีเมลดังกล่าวเป็นอีเมลปลอม โปรดอย่าหลงเชื่อและทำตามเป็นอันขาด ซึ่งอาจจะทำให้สูญเสียทรัพย์สินหรือเกิดความเสียหายได้